open-index/open-wikipedia-markdown huggingface dataset:
యంత్రము (తంత్రము)

**యంత్రము ** తంత్రము లో శక్తికీ శక్తి యొక్క ప్రతిరూపాలకీ సూచికలుగా ఉపయోగించబడే పరికరములు. ఇవి సాధారణంగా రేఖా చిత్రాల రూపంలో ఉంటాయి. ఇవి ద్విమీతీయంగా (two-dimensional) లేదా త్రిమీతీయంగా (three dimensional) ఉంటాయి. ఈ యంత్రాలలోని మధ్యభాగం లో దైవశక్తి కేంద్రీకరించబడి ఉంటుందని తంత్రములో ఒక నమ్మకము.

## వివిధ యంత్రాలు

File:Sri Yantra Correct Colors Johari 1974.jpg|  శ్రీ చక్ర యంత్రము 
File:Ashtamatrika yantra.jpg| అష్టమాతృక యంత్రము
File:Bhagalamukhi yantra color.jpg| బాగలముఖి యంత్రము
File:Bhuvaneswari yantra color.jpg| భువనేశ్వరి యంత్రము
| అంతర్గత యోగ యంత్రము
File:Kali yantra color.jpg| కాళి యంత్రము
File:Tripura-bhairavi yantra color.jpg| త్రిపుర భైరవి యంత్రము
File:Kamala_yantra_color.jpg| కమల యంత్రము
File:Chinnamasta_yantra_color.jpg| ఛిన్న మస్త యంత్రము
File:Dhumavati_yantra_color.jpg| ధూమవతి యంత్రము

## ఇవి కూడా చూడండి
* శ్రీ చక్రం
* తంత్ర దర్శనము
## మూలాలు
# https://web.archive.org/web/20150320141304/http://www.shivashakti.com/tripura.htm

వర్గం:తంత్రము
త్రిపుర సుందరి

**త్రిపుర సుందరి ** లేదా **మహా త్రిపుర సుందరి ** (**షోడసి **, **లలిత **, **రాజరాజేశ్వరి **) దశ మహావిద్యలలో ఒక స్వరూపము. సాక్ష్యాత్ ఆది పరాశక్తి. ముల్లోకాలకి సుందరి కావున త్రిపుర సుందరి అంటారు. పదహారేళ్ళ వయసు కల, పదహారు వివిధ కోరికలు కలది కావు షోడసి అని వ్యవహరిస్తారు.

## వ్యుత్పత్తి
**త్రిపుర ** అనగా ముల్లోకములు. **సుందరి ** అనగా అందమైనది. కావున త్రిపుర సుందరి అంటే ముల్లోకములని పాలించే సుందరి అని అర్థం.

అయితే **త్రిపుర ** అనే పదానికి అర్థాలు అనేకం. ఈ దేవతకి ఉన్న మూడు వివిధ రూపాల వల్ల కూడా ఆ పేరు వచ్చినదని సిద్ధాంతము కలదు. భాస్కరాచార్యులు రచించిన త్రిపుర ఉపనిషత్తులో

: ఈ దేవత మూడు రూపాలలో ఉంటుంది. 
: * **స్థూల (భౌతికం):** ధ్యాన శ్లోకాలలో వివరించబడినది. బహిర్యాగంతో పూజించబడుతుంది. 
: * **సూక్ష్మ (సున్నితం): ** మూల మంత్రాలలో వివరించబడినది. జపంతో పూజించబడుతుంది.
: * **పర (మహోన్నతం): ** అంతర్యాగం (యంత్ర-మంత్ర ప్రయోగాలతో) పూజించబడుతుంది. 

: శ్రీ చక్రం లో బిందువు ఒకటిగానే కనిపించిననూ శాంతమయి అయిన ఆ దేవి మూడు వివిధ శక్తుల సమాహారము.
: * **ఇఛ్ఛా శక్తి:** వామాదేవి, బ్రహ్మ యొక్క దేవేరి
: * **జ్ఞాన శక్తి:** జ్యేష్ఠాదేవి, విష్ణువు యొక్క దేవేరి
: * **క్రియా శక్తి:** రౌద్రి, శివుడు యొక్క దేవేరి
: ఇవన్నీ సాక్ష్యాత్ అంబికా దేవి యొక్క రూపాంతరాలే

**లలిత ** అనగా ఆటలు ఆడునది అని అర్థము. సృష్టి, స్థితి, లయలు దేవి యొక్క ఆటలు.

## చిత్రమాలిక

File:Lalita - The Goddess Tripurasundari.jpg| 19వ శతాబ్దములో చిత్రీకరించబడ్డ త్రిపుర సుందరి యొక్క పటము 
File:Lalita statue.jpg| కుమారులైన గణేశుడు, స్కందునితో లలితా దేవి. ఒరిస్సా కి చెందిన ఈ శిల్పము 11వ శతాబ్దానికి చెందినది. ప్రస్తుతము బ్రిటీషు మ్యూజియంలో ఉన్నది


## ఇవి కూడా చూడండి
* శ్రీవిద్య
* శ్రీ చక్రం
## మూలాలు
# https://web.archive.org/web/20150320141304/http://www.shivashakti.com/tripura.htm
# Brooks, Douglas R. (1990). The Secret of the Three Cities: An Introduction to Hindu Sakta Tantrism. Chicago & London: The University of Chicago Press. p. 80.
# Brooks, Douglas R. (1990). The Secret of the Three Cities: An Introduction to Hindu Sakta Tantrism. Chicago & London: The University of Chicago Press. p. 97.
# Brooks, Douglas R. (1990). The Secret of the Three Cities: An Introduction to Hindu Sakta Tantrism. Chicago & London: The University of Chicago Press., 103.
*
*
*
* books released by Sathguru sri seshadri swamigal brindavanam trust ( regd) web site:www.seshadri.info
## ఇతర పఠనాలు
*Kinsley, David. *Hindu Goddesses: Vision of the Divine Feminine in the Hindu Religious Traditions.*  Berkeley: University of California Press, 1998.
*Dikshitar, V.R. Ramachandra. *The Lalita Cult.* Delhi: Motilal Banarsidass Publishers Pvt Ltd, 1991.

## ఇతర లింకులు
*Lalita Tripura Sundari Mantra Sadhana
*Ma Tripursundari
* Tripursundari Sadhana
*The Lalita Cult

వర్గం:తంత్రము
వర్గం:పార్వతీదేవి అవతారాలు
ఫార్చ్యూన్ 500 కంపెనీలు మహిళా (సిఈఒ) జాబితా

**ఫార్చ్యూన్ 500 కంపెనీలు మహిళా (సిఈఒ) జాబితా** యొక్క జాబితా ఈ క్రింద సూచించబడి ఉంది. ఇది 2014 అక్టోబరు నాటికి నవీకరించబడింది. .

మహిళలు ప్రస్తుతం ఫార్చ్యూన్ 500 కంపెనీలులో సిఈఒ పాత్రలు 5.2 శాతంగా ఉంది.

## ఫార్చ్యూన్ 500 (26 సిఈఒ లు)

## మూలాలు

వర్గం:వ్యాపారం, ఆర్ధిక కార్యకలాపాల వృత్తులు
వర్గం:నిర్వహణ వృత్తులు
వర్గం:చీఫ్ ఎగ్జిక్యూటివ్ అధికారులు
వర్గం:మహిళా వ్యాపారవేత్తలు
దుర్గాపురం

"దుర్గాపురం" కృష్ణా జిల్లా గన్నవరం మండలానికి చెందిన గ్రామం.పిన్ కోడ్ నం. 521 102., ఎస్.టి.డి.కోడ్ = 08676.

## గ్రామ చరిత్ర
## గ్రామం పేరు వెనుక చరిత్ర
## గ్రామ భౌగోళికం
### సమీప గ్రామాలు
### సమీప మండలాలు
## గ్రామానికి రవాణా సౌకర్యాలు
## గ్రామంలో విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల వార్షికోత్సవం 2015, మార్చి-9వ తేదీ నాడు నిర్వహించారు. [1]
## గ్రామంలో మౌలిక వసతులు
## గ్రామానికి వ్యవసాయం, సాగునీటి సౌకర్యం
## గ్రామ పంచాయతీ
ఈ గ్రామం కేసరపల్లి గ్రామానికి ఒక శివారు గ్రామం.
## దర్శనీయ ప్రదేశాలు/దేవాలయాలు
## గ్రామంలో ప్రధాన పంటలు
## గ్రామంలో ప్రధాన వృత్తులు
## గ్రామ ప్రముఖులు
## గ్రామ విశేషాలు
:
## మూలాలు

## వెలుపలి లింకులు
[1] ఈనాడు విజయవాద; 2015, మార్చి-10; 4వ పేజీ.
హెచ్చార్కె

**హెచ్చార్కె** అసలు పేరు కొడిదెల హనుమంతరెడ్డి. ఇతను కవి, కథకుడూ, విమర్శకుడూ, పాత్రికేయుడూ.  
## బాల్యం, విద్యాభ్యాసం
దిగువ మధ్యతరగతి కుటుంబంలో జన్మించాడు. కర్నూలు జిల్లా, గడివేముల మండలం, గని అనే గ్రామంలో 1951, అక్టోబర్ 10న కొడిదెల సుబ్బమ్మ, సంజీవరెడ్డి దంపతులకు జన్మించాడు. తలముడిపి గ్రామంలో ఉన్నత పాఠశాల విద్య పూర్తిగావించాడు. విజయవాడలోని ఆంధ్ర లయోలా కళాశాలలో డిగ్రీ, ఆంధ్ర విశ్వవిద్యాలయం, విశాఖపట్టణంలో ఎం.ఎ. చదివాడు.
## జీవిత విశేషాలు
ఇతడు నక్సలైటు ఉద్యమం వైపు ఆకర్షితుడై పన్నెండేళ్లు ఆ ఉద్యమజీవితం గడిపాడు. రెండు సంవత్సరాలు కారాగారవాసం చేశాడు. విమోచన పత్రికకు సంపాదకత్వం నెరిపాడు. విప్లవ రచయితల సంఘంలో క్రియాశీల పాత్రను నిర్వహించాడు. తర్వాత పదహారేళ్లపాటు వర్కింగ్ జర్నలిస్టుగా ఉదయం, ఈనాడు తదితర పత్రికలలో పనిచేశాడు. ఉదయం, ఈనాడు, ఆంధ్రజ్యోతి, ఆంధ్ర భూమి మొదలైన పత్రికలలో రాజకీయ, ఆర్థిక, సాహిత్య వ్యాసాలను పావని, దినకర్, కె.సంజీవ్ అనే పేర్లతో వ్రాశాడు. ఆంధ్రజ్యోతి, సాక్షి, వార్త, సృజన,నూతన, సీమ సాహితి మొదలైన పత్రికలలో కథలు కవితలు ప్రకటించాడు.

## రచనలు
### కవితా సంపుటాలు
# గుండె దండోరా
# రస్తా
# లావా
# అబద్ధం
# ఒక్కొక్కరాత్రి
# నకులుని ఆత్మకథ
# చిన్నచిన్న ఘటనలు
# వానలో కొబ్బరిచెట్టు
#రగిలే వీలుండని 
#గొడ్డలి భుజం
#సంకేత స్థలం
#ఆకుపచ్చ వెన్నెల 

### వ్యాస సంపుటాలు
# సంబరం
#కొంచెం శ్రీశ్రీ కొంచెం అజంతా ... సాహిత్య వ్యాసాలు

### కథలు
పుస్తకం: కనిపించని చెయ్యి

# బువ్వజీతగాడు
# విధి..?
#కొలిమి
#దొండ పండ్లు
#తిక్క బాపనయ్య
#దప్పిగొన్న రైలు

## మూలాలు

వర్గం:1951 జననాలు
వర్గం:విప్లవ రచయితలు
వర్గం:తెలుగు కవులు
వర్గం:తెలుగు కథా రచయితలు
వర్గం:సంపాదకులు
వర్గం:తెలుగు రచయితలు
వర్గం:జీవిస్తున్న ప్రజలు
వర్గం:కర్నూలు జిల్లా కవులు
వర్గం:కర్నూలు జిల్లా రచయితలు
వర్గం:కర్నూలు జిల్లా పాత్రికేయులు
వర్గం:కలం పేరుతో ప్రసిద్ధులైన ఆంధ్రప్రదేశ్ వ్యక్తులు
క్యాండీ క్రష్ సాగా

***కాండీ క్రష్ సాగా*** అనేది కింగ్ కంపెనీ వారు 2012 ఏప్రిల్ 12న ఫేస్‌బుక్ కోసం, 2012 నవంబరు 14న స్మార్ట్‌ఫోన్లకు మొబైల్ యాప్‌గా విడుదల చేసిన మూడింటిని మేచ్ చేసే పజిల్ వీడియో గేమ్. 4కోట్ల అరవైలక్షలమంది నెలవారీ సగటు వాడుకరుల సంఖ్యతో ఫార్మ్‌విల్లే 2ను ఫేస్‌బుక్‌లోకెల్లా ప్రజారంజకమైన ఆటగా నిలబడింది. వారి బ్రౌజర్ గేమ్ *క్యాండీ క్రష్*తో పోలిస్తే చాలా భేదం కలిగినది. 2013 నవంబరులో, *డ్రీమ్‌వరల్డ్* అనే ఎక్స్పాన్షన్ విడుదల చేశారు, పాతవెర్షన్ కన్నా మరింత కష్టభరితమైన వెర్షన్‌గా తయారుచేశారు. (డ్రీమ్‌వరల్డ్ 50వ లెవెల్ ఆడాకా తెరుచుకుంటుంది, స్క్రీన్ కుడివైపున ఉన్న ఓడస్ అనే గుడ్లగూబపై నొక్కితే తెరుచుకుంటుంది.)
కాండీ క్రష్ గేమ్ ని Truth or dare questionsతో మీ ఆడటం

## మూలాలు


వర్గం:కంప్యూటరు ఆటలు
2001 ఎ స్పేస్ ఒడిస్సీ

**2001 ఎ స్పేస్ ఒడిస్సీ** (ఆంగ్లం: 2001 A space odyssey) 1968లో వచ్చిన వైజ్ఞానిక కల్పన (సైన్స్ ఫిక్షన్) చిత్రం. ఈ చిత్రాన్ని హాలివుడ్ దర్శకుడు స్టాన్లీ క్యూబ్రిక్ దర్శకత్వం వహించారు. ఈ చిత్రం ప్రముఖ రచయిత ఆర్థర్. సి. క్లార్క్ వ్రాసిన "ది సెంటినెల్" కథను ఆధారం చేసుకుని తీసిన చిత్రం. చిత్రం విడుదలైన తర్వాత ఇదే పేరుతో నవలను కూడా వ్రాసారు.

ఈ చిత్రం యొక్క కథ మానవ పరిణామక్రమం, సాంకేతికత, కృత్రిమ మేథస్సు, గ్రహాంతర జీవనం చుట్టూ నడుస్తుంది. ఈ చిత్రంలో చూపించిన సాంకేతికాంశాలు, వైజ్ఞానిక అంశాలు చాలా వరకు ఖచ్చితమైనవి. ఈ సినిమాకు వాడిన విజువల్ ఎఫెక్ట్స్ అంతకుమునుపు ఏ చిత్రంలోనూ వాడలేదు. ఈ చిత్రంలో ఎక్కువగా దృశ్యాలను చూపిస్తూ, సంగీతంతో సిమిమా యొక్క కథను చెప్పటానికి ప్రయత్నించారు. ఈ చిత్రంలో సంభాషణలు చాల తక్కువగా కనిపిస్తాయి.

ఈ చిత్రం విడుదలైన తర్వాత ప్రేక్షకుల నుండి మిశ్రమ స్పందన లభించింది. సినీ విమర్శకుల దృష్టిలో ఈ చిత్రం గొప్ప చిత్రాలలో ఒకటిగా భావిస్తారు. 2002లో నిర్వహించిన ఒక సర్వేలో పది అత్యుత్తమ చిత్రాలలో ఒకటిగా నిలిచింది. ఈ చిత్రం ఆస్కార్ లో 4 విభాగాలలో స్థానం పొందింది. విజువల్ ఎఫెక్ట్స్ విభాగంలో పురస్కారం గెలుచుకుంది. ఈ చిత్రం నేషనల్ ఫిల్మ్ రిజిస్టర్‌లో భద్రపరచబడింది. లైబ్రరీ ఆఫ్ కాంగ్రెస్ లో "సాంస్కృతికంగా, చారిత్రకంగా లేదా అభిరుచి పరంగా విశిష్టమైనదిగా స్థానం పొందింది.

## కథ

## మూలాలు


వర్గం:ఆంగ్ల భాషా సినిమాలు
యం.వి.రమణారెడ్డి

**యం.వి.రమణారెడ్డి** పూర్తి పేరు మల్లెల వెంకట రమణారెడ్డి. ఎమ్వీఆర్ పేరుతో కూడా ప్రసిద్ధుడైన ఇతడు వైఎస్ఆర్ కడప జిల్లాకు చెందిన రాజకీయ నాయకుడు, రచయిత, ప్రొద్దటూరు నియోజకవర్గ మాజీ శాసన సభ్యుడు. ఇతడు గుంటూరు మెడికల్ కాలేజీలో ఎం.బి.బి.ఎస్. చదివాడు. గుంటూరులో చదివే రోజుల్లో కవిత అనే మాసపత్రికను కొంతమంది మిత్రులతో కలిసి నడిపాడు. ప్రభంజనం అనే రాజకీయ పక్షపత్రికను కొంతకాలం వెలువరించాడు. రాయలసీమ హక్కుల కోసం రాయలసీమ విమోచనా సమితిని స్థాపించినాడు. ఇతడు విప్లవ రచయితల సంఘం వ్యవస్థాపక సభ్యులలో ఒకడు. ఇతని రచనలు ఉదయం, జ్యోతి, ఆంధ్రప్రభ, ఇండియాటుడే, ఈనాడు, సాక్షి, రచన, నవ్య, సీమ సాహితి తదితర పత్రికలలో ప్రచురింపబడ్డాయి.
thumb|చివరకు మిగిలింది? - ముఖచిత్రం|200x200px
సౌమ్యంగా, వినమ్రంగా, సంస్కారవంతంగా, స్నేహశీలిగా ఉంటూ బక్కపలచగా కనబడే ఎమ్వీఆర్ వ్యక్తిత్వంలోని విభిన్న పార్శ్వాలు: మెడికల్ డాక్టరు, క్రిమినల్ ఫాక్షనిస్టు, అదే క్రిమినల్ కేసులో తన కేసు తనే వాదించుకోవడం కోసం పట్టుబట్టి లా చదివిన లాయరు, హత్య కేసులో ఖైదీ, శాసనసభ్యుడు, రాయలసీమ హక్కుల కోసం గొంతెత్తిన ఉద్యమ నాయకుడు, కథారచయిత, అనువాదకుడు, రచయితగా రాయలసీమ సమస్యలు, వ్యాకరణం, చరిత్ర, సినిమాల మీద రాసిన పుస్తకాలు. సాగునీటి ప్రాజెక్టుల విషయంలో రాయలసీమకు జరుగుతున్న అన్యాయం, రాయలసీమ సమస్యలు, వాటి పరిష్కారాల గురించి ఎమ్వీఆర్ రాసిన రాయలసీమ కన్నీటిగాథ పుస్తకం రాయలసీమ ఉద్యమాలకు ఊతమిచ్చింది.

## రచనలు
# తెలుగు సినిమా స్వర్ణయుగం (సమీక్షా వ్యాసాలు)
# చివరకు మిగిలింది? (అనువాదం, మూలం:గాన్ విత్ ది విండ్)
# ఆయుధం పట్టని యోధుడు (మార్టిన్ లూథర్ కింగ్ జీవిత చరిత్ర)
# పరిష్కారం (కథలసంపుటి)
# రెక్కలు చాచిన పంజరం (అనువాదం, మూలం: పాపియాన్)
# మహాభారత స్రవంతిలో తెలుగింటికొచ్చిన ద్రౌపది
# పురోగమనం (అనువాదం, మూలం: అవే విత్ ఆల్ పెస్ట్స్)
# రాయలసీమ కన్నీటిగాథ (రాయలసీమ సమస్యలు, వాటి పరిష్కారాల  గురించి)
#పెద్దపులి ఆత్మకథ (అనువాదం, మూలం: ఎ టైగర్ ఫర్ మాల్గుడి)
#మాటకారి (అనువాదం, మూలం: టాకటివ్‌ మ్యాన్‌)
#కడుపుతీపి (అనువాదం, మూలం: ద మదర్)
#ప్రపంచ చరిత్ర (నాలుగు సంపుటాలు)
#తెలుగింటి వ్యాకరణం
#శంఖారావం (వ్యాస సంపుటి)

## మరణం
డాక్టర్‌ ఎంవీ రమణారెడ్డి (78) 29 సెప్టెంబర్ 2021న కర్నూలులోని ప్రైవేటు ఆస్పత్రిలో  చికిత్స పొందుతూ గుండెపోటుతో మరణించాడు. 

## మూలాలు

వర్గం:సంపాదకులు
వర్గం:తెలుగు రచయితలు
వర్గం:తెలుగు అనువాదకులు
వర్గం:కడప జిల్లా కథా రచయితలు
వర్గం:వైఎస్ఆర్ కడప జిల్లా రచయితలు
వర్గం:కడప జిల్లా రాజకీయ నాయకులు
వర్గం:కడప జిల్లా విప్లవ రచయితల సంఘ సభ్యులు
వర్గం:కడప జిల్లా పాత్రికేయులు
వర్గం:కడప జిల్లా నుండి ఎన్నికైన శాసన సభ్యులు
వర్గం:ఆంగ్లం నుండి తెలుగు లోకి అనువాదాలు చేసినవారు
స్టాన్లీ క్యూబ్రిక్

స్టాన్లీ క్యూబ్రిక్ ఆంగ్లం: Stanley kubrick. అమెరికాకు చెందిన ప్రముఖ దర్శకుడు, రచయిత, ఎడిటర్, ఛాయాగ్రాహకుడు, నిర్మాత, పలువురి అభిప్రాయం ప్రకారం ఈ 20వ శతాబ్దపు ఉత్తమ దర్శకులలో ఒకరు.

క్యూబ్రిక్ న్యూయార్క్ నగరంలో జన్మించాడు. కాని తన జీవతంలో ఎక్కువ సమయం ఇంగ్లాండ్లోనే గడిపాడు. కూబ్రిక్ ఎక్కువగా నవలలు, కథలు, ఆధారం చేసుకుని చిత్రాలు తీసేవాడు. క్రైం, జానపథ, శృంగార, హాస్య, వైజ్ణానిక కల్పన, మొదలగు ప్రక్రియల్లో చిత్రాలు నిర్మించాడు. అతను దర్శకత్వం వహించిన 2001 ఎ స్పేస్ ఒడిస్సీ చిత్రం ఛాయాగ్రహానికి కొత్త ఒరవడి సృష్టించింది. స్టీవెస్ స్పీల్బర్గ్ వంటి దర్శకులు ఈ చిత్రం గురించి "his generation's "big bang", with innovative visual effects and scientific realism.అని చెప్పారు.

## బయటి లంకెలు
# https://en.wikipedia.org/wiki/Giulio_Angioni

## మూలాలు
స్ప్రెడ్‌షీట్

**స్ప్రెడ్‌షీట్** అనేది పట్టిక రూపంలో ఏర్పాటుకు, విశ్లేషణ, డేటా యొక్క నిల్వ కొరకు ఉండే ఒక ఇంటరాక్టివ్ కంప్యూటర్ అప్లికేషన్ ప్రోగ్రాం. స్ప్రెడ్‌షీట్లు పేపర్ అకౌంటింగ్ వర్క్‌సీట్ల యొక్క కంప్యూటరీకరణ అనుకరణలుగా అభివృద్ధి పరచబడ్డాయి. ఈ ప్రోగ్రాం డేటాను అమరిక యొక్క సెలులగా, అడ్డు వరసలలో, నిలువు వరసలలో పేర్చి అమలు పరచి చూపిస్తుంది. అమరిక యొక్క ప్రతి సెల్ మోడల్-వ్యూ-కంట్రోలర్ ఎలిమెంట్, అది సంఖ్య లేదా టెక్స్ట్ లలో ఏదో ఒకదానిని లేదా ఫార్ములాల యొక్క ఫలితాలనో కలిగి ఉంటుంది, అది ఇతర సెలుల యొక్క విషయాల మీద ఆధారపడి విలువలను ప్రదర్శిస్తాయి. స్ప్రెడ్‌షీట్ వినియోగదారులు నిల్వ చేయబడిన ఏ విలువనైనా, లెక్కించబడిన విలువలపై ప్రభావాలు గమనించి సర్దుబాటు చేసుకోవచ్చు.

## ఫార్ములాలు

## మూలాలు

## ఇవి కూడా చూడండి
* మైక్రోసాఫ్ట్ ఎక్సెల్
* లోటస్ 1-2-3
* లిబ్రెఆఫీస్
* ఓపెన్ ఆఫీస్

వర్గం:స్ప్రెడ్‌షీట్ సాఫ్ట్‌వేర్
యేజెళ్ళ శ్రీరాములు చౌదరి

**యేజెళ్ళ శ్రీరాములు చౌదరి** ఆయుర్వేద పశువైద్యాచార్యులు. 
## జీవిత విశేషాలు
ఆయన గుంటూరు జిల్లా తెనాలి లో స్థిరపడ్డారు.అంగలూరు గ్రామంలో 1897 లో జన్మించారు. కాలేజీ చదువులతో నిమిత్తం లేకుండానే పశు వైద్య శాస్త్ర రంగంలో ప్రవేశించి అనితర సాధ్యమైన కృషి చేసి "అభినవ సహదేవ" గా దేశ స్థాయి ఖ్యాతిని అందుకున్నారు. పశువైద్య రంగంలో వివిధ వైద్య గ్రంథాలను రాసారు. పశువుల వ్యాధుల నివారణకు నూతన ఔషథాలను రూపకల్పన చేసారు.

1926  తెనాలిలో పశువైద్య కళాశాలను నెలకొల్పడమే కాక, పశువుల వ్యాథుల పరిశోధనకు, అవసరమైన మందుల తయారీకి ప్రత్యేకంగా మరో సంస్థను స్థాపించారు. మందుల తయారీ నిమిత్తం అవసరమైన మూలికా మొక్కలను పెంచడానికి ప్రత్యేక అటవీ క్షేత్రానికి రూపకల్పన చేసారు. పశువైద్యంలో అంతర్జాతీయ ఖ్యాతిని గడించిన తరువాత రాష్ట్ర , కేంద్ర ప్రభుత్వాలు గుర్తించాయి.

ఆయన వైద్యకళా విభూషణ బిరుదాంకితులు. శ్రీరాములు పశువైద్య గ్రంథమాల, ఆయుర్వేద పశుచికిత్సాలయాల వ్యవస్థాపకులు. ఆంధ్ర జాతీయ పశువైద్య విద్యాపీఠానికి అధ్యక్షునిగా, ఆంధ్ర జాతీయ పశువైద్య కళాశాలకు ఆయన ప్రాచార్యుని(ప్రిన్సిపల్)గా వ్యవహరించారు. ఇతనికి అభినవ సహదేవ అనే బిరుదు ఉంది. గోసేవ పత్రికకు సంపాదకత్వం వహించి నడిపినారు.

ఈయన 1960 లో మరంచినారు. తెనాలి పట్టణంలో ఈయన స్థాపించిన సంస్థలు ఈనాటికీ సేవలందిస్తున్నాయి.

## రచనలు
# అనుభవ పశువైద్య చింతామణి
# ఆంగ్లేయ పశువైద్య వస్తుగుణదీపిక

## మూలాలు

వర్గం:తెలుగువారిలో పశువైద్యులు
వర్గం:గుంటూరు జిల్లా పాత్రికేయులు
వర్గం:తెలుగు రచయితలు
వర్గం:తెలుగువారిలో శాస్త్రవేత్తలు
వర్గం:1897 జననాలు
వర్గం:1960 మరణాలు
వర్గం:గుంటూరు జిల్లా రచయితలు
వర్గం:గుంటూరు జిల్లా శాస్త్రవేత్తలు
వర్గం:గుంటూరు జిల్లా పశు వైద్యులు
కొండుభొట్లవారిపాలెం

**కొండుభొట్లవారిపాలెం** , బాపట్ల జిల్లా బాపట్ల మండలానికి చెందిన రెవెన్యూయేతర  గ్రామం.

## దర్శనీయ ప్రదేశాలు/దేవాలయాలు
### శ్రీ అలివేలుమంగా పద్మావతీ సమేత శ్రీ వేంకటేశ్వరస్వామివారి ఆలయం
ఈ గ్రామములోని జె.పి.నగర్‌లో వెలసిన ఈ ఆలయంలో స్వామివారి బ్రహ్మోత్సవాలు జరిగాయి. ఈ కార్యక్రమంలో భాగంగా, వేదపండితుల మంత్రోచ్ఛారణల మధ్య స్వామివారి కళ్యాణోత్సవాన్ని కన్నులపండువగా నిర్వహించారు.

### శ్రీ కొండలమ్మ తల్లి ఆలయం
ఈ ఆలయ పంచమ శిడిమాను ఉత్సవాలు, 2015, మే నెల 22వ తేదీ శుక్రవారం నుండి 24వ తేదీ ఆదివారం వరకు, వైభవంగా నిర్వహించారు. 24వ తేదీ ఆదివారంనాడు, అమ్మవారికి పొంగళ్ళ సమర్పణ, అనంతరం శిడిమాను ఉత్సవం నిర్వహించారు. విద్యుత్తు ప్రభలతో ప్రదర్శన నిర్వహించడం ఈ ఉత్సవాలలో విశేషం. 

## మూలాలు

వర్గం:బాపట్ల మండలం లోని రెవిన్యూయేతర గ్రామాలు
కొన్నెమరా పబ్లిక్ లైబ్రరీ

**కొన్నెమరా పబ్లిక్ లైబ్రరీ** భారతదేశం లోని తమిళనాడు రాష్ట్రం లోని చెన్నై పట్టణం లోని ఎగ్మూరు ప్రాంతంలో ఉంది. ఇది భారత దేశంలో ప్రచురితమైన అన్ని పుస్తకాలు, వార్తా పత్రికలను భద్రపరిచే నాలుగు గ్రంథాలయాలలో ఒకటి. దీనిని 1890 లో స్థాపించారు. ఈ గ్రంథాలయంలో శతాబ్దాల పాత ప్రచురణలు, భారత దేశంలోని ప్రసిద్ధ పుస్తకాల సేకరణ కలిగి యున్నది. ఇది యునైటెడ్ నేషన్స్ దిపోసిటరీ లైబ్రరీకి కూడా తన సేవలందిస్తుంది.
## చరిత్ర
ఈ గ్రంథాలయం బ్రిటీషు సామ్రాజ్యంలోని మద్రాసు ప్రెసిడెన్సీ లోని మద్రాసులో 1860 లో కెప్టెన్ జెస్సీ మెడ్చెల్ మద్రాసు మ్యూజియానికి అనుబంధంగా చిన్న గ్రంథాలయంగా ప్రారంభించబడింది. హిల్లీబరీ కళాశాల గ్రంథాలయములో అధికంగా ఉన్న వందలాది పుస్తకాలను మద్రాసు ప్రభుత్వం మద్రాసు మ్యూజియం నకు అప్పగించింది. బ్రిటిష్ మ్యూజియం లైబ్రరీ మద్రసు మ్యూజియం నకు అనుబంధంగా 1890 వరకు ఉంది. ఉచిత పబ్లిక్ గ్రంథాలయం అవసరమైనప్పుడు మద్రాసు ప్రభుత్వం లోని లార్డ్ కన్నెమర 22 మార్చి, 1890 లో ఈ గ్రంథాలయాన్ని స్థాపించాడు. ఈ గ్రంథాలయం 1896 లో ప్రారంభించబడింది. దానికి అప్పతి గవర్నర్ కొన్నెమరా పేరు పెట్టబడింది. ఈ గ్రంథాలయం 1948 లో మద్రాసు పబ్లిక్ లైబ్రరీల చట్టం 1948 ప్రకారం కేంద్ర గ్రంథాలయంగా మారినది. ఈ గ్రంథాలయం ఆసియాలోని అతీ పెద్ద గ్రంథాలయాలలో ఒకటి.

The library was as part of a cultural complex that grew in the grounds of what was once called The Pantheon. The entire complex now boasts buildings that reflect architectural unity, even while demonstrating the various stages of Indo-Saracenic development, from Gothic-neo-Byzantine to Rajput Mughal and Southern Hindu Deccani.

The new building, which was added to the Library in 1973, has a vast collection of books, a much sought after text-book section, a periodicals hall, a reference room, a video room, an entire floor for books from the Indian languages, a Braille Library and an IAS study centre. Efforts are on to fully computerise the library database, which could ensure easy access to books. The library has a collection of over 600,000 books.

In 1981 the central government ordered that the library became one of the four national depository libraries.
The library, however, is not a registered member of the International Federation of Library Associations and Institutions (IFLA).

## మూలాలు

వర్గం:గ్రంథాలయాలు
చింతలపూడి శేషగిరిరావు

**చింతలపూడి శేషగిరిరావు, తెలుగు రచయిత.** ఇతను బి.ఎ. చదివాడు. సంస్కృతాంధ్రాలలో అధ్యయనం చేసి *ఉభయ భాషాప్రవీణ* అయ్యాడు.  ఇతడు గుంటూరు జిల్లా, పొన్నూరులోని ఎడ్వర్డ్ బోర్డు హైస్కూలులో సహాయ ఉపాధ్యాయుడిగా పనిచేశాడు. 

## రచనలు
ఇతడు భారతి, ఆంధ్రపత్రిక మొదలైన పత్రికలలో కథలు, గ్రంథవిమర్శలు   రచనలు చేశాడు.

ఇతడు రచించిన కొన్ని గ్రంథాలు:
# ప్రబంధోపకథావళి
# లోకోక్తికథలు
# భారత రత్నములు

## మూలాలు

వర్గం:తొలగించవలసిన బొమ్మలు
వర్గం:తెలుగు కథా రచయితలు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా ఉపాధ్యాయులు
వర్గం:గుంటూరు జిల్లా కథా రచయితలు
పశుపతి నాగనాథ కవి

**పశుపతి నాగనాథ కవి** తెలుగు కవి, సంస్కృత పండితుడు. 
## జీవిత విశేషాలు
నాగనాథ కవి శాసన ప్రమాణాల ప్రకారం ఇతను సా.శ.1369 కాలం నాటి వాడు. ఇతని తండ్రి గారు పశుపతి. అందుకే ఆయనను పశుపతి నాగనాథ కవిగా వ్యవహరిస్తారు. ఇతను అనపోతనాయకుని ఆస్థాన కవి. అనపోతనాయకుడు పద్మ నాయకులలో ఆరవ వాడు. ఇతని గురువు విశ్వేశ్వర కవి చంద్రుడు. గురువు గారు చమత్కార చంద్రిక అనే కావ్యాలంకార గ్రంథం వ్రాసాడు. ఇందులో కావ్య గుణ దోషాల గురించి విపులమైన చర్చ జరిపాడు. ఇదియే కాక విశ్వస్వర కవి చమత్కార చంద్రిక, కందర్ప సంభవం, కరునాకందళం, వీర భద్ర విభ్రున్జనం వంటి పెక్కు రచనలు చేసాడు. అతని శిష్యుడైన నాగ నాథ కవి సంస్కృత, తెలుగు భాషాల్లో పండితుడు. 
### నాగనాథ కవి రచనలు
మదన విలాసం అనే భాణం వ్రాసినట్లు విష్ణు పురాణాన్ని తెనిగించినట్లు శాసన ప్రమాణాల ద్వారా తెలియవస్తున్నది గానీ ఇవి రెండూ అలభ్యాలు. మదన విలాసం గురించి నిడదవోలు వెంకట రావు గారు, చాగంటి శేషయ్య గారు పరిశోధనలు చేసారు. సా.శ. 1530-1550 మధ్యన వెన్నెలకంటి సూరన కుడా విష్ణు పురాణాన్ని తెనిగించాడు. నాగనాథ కవి ముఖ్యంగా శాసన లేఖకుడు. చారిత్రాత్మకమైన ఐనవోలు శాసనం సా.శ. 1369 నాటిది. దీని లేఖకుడు నాగనాథ కవి.

ఇతనిని కొరవి గోపా రాజు పూర్వ కవిగా స్తుతించాడు. కొరవి గోపా రాజు పెద తండ్రులు అనపోతనాయిని గారి కుమారుడైన సింగమనాయినమంవారి ఆస్థానంలో మంత్రులు. అందుచేత అప్పటికి పద్మ నాయిక ఆస్థానంలో ప్రముఖుడైన పశుపతి నాగ నాథ కవిని స్తుతించి ఉండవచ్చు.

## మూలాలు

## ఇతర లింకులు
* శ్రీనాథుడి పద స్పర్శతో పులకించిన "రాచకొండ"
* కవి సార్వభౌముల స్థావరం... రాచకొండ

వర్గం:సంస్కృత పండితులు
వర్గం:తెలుగు కవులు
వర్గం:శ్రీనాధ యుగం
భాణం

**భాణం** దశరూపక భేదాలలో ఒకటి. రూపకం అంటే రంగస్థల ప్రదర్శనకు అనువైన రచన. ఇవి ఈనాటి స్క్రిప్ట్ ల వంటివి. సినిమాలు తీయుటకు అనువైన రచనల వంటివి.
## దశ రూపకాలు
ఈ దశ రూపకాలు పది రకాలు;

# నాటకము 
# ప్రకరణము 
# భాణము 
# ప్రహసనము 
# డిమము
# వ్యాయోగము
# సమవాకారము
# వీధి
# అంకము
# ఈహామృగము

### భాణం- విధానం
భాణం లో ఒకే ఒక అంకం ఉంటుంది. ఒకే ఒక పాత్ర ఉంటుంది. ఒకే ఒక కల్పిత ఇతివృత్తం ఉంటుంది. ఇతివృత్తం ఎలాంటిదైన ఆ పాత్ర దాని గురించి, తన అనుభవాలను గాని ఇతరుల అనుభవాలను కాని వర్ణించి, అభినయించి, వివరిస్తాడు. ఇటువంటి పాత్ర ధూర్తుడు గాని విటుడు గాని అయి ఉంటాడు. ఒకొక సారి ఆకాశం లో ఎవరో అదృశ్య పురుషుడు (ఆకాశ రామన్న లాంటి వాడు అన్నమాట!) చెపుతున్న మాటలను విని వాటిని మనకు వివరిస్తుంటాడు ధూర్తుడు.  ఉప్పులూరి వెంకట కవి తన సకల లక్షణ సార సంగ్రహం అనే పుస్తకంలో ‘అంబాల భాణం’ గురించి వర్నిచాడు కాని, దాని కర్త ఎవరో తెలియరాలేదు.

## మూలాలు

3. సమగ్ర ఆంధ్ర సాహిత్యం, ఆరుద్ర, తెలుగు అకాడెమి, 2008 ఎడిషన్, పుట 631

## ఇతర లింకులు
* గూగుల్ బుక్స్ లో "దక్ష రూపక విధానం

వర్గం:నాటక భేదములు
ప్రకాశ భారతీయోగి

**ప్రకాశ భారతీ యోగి** సా.శ1381 కాలం నాటి వాడు. ఇతని అన్నీ రచనలు అలభ్యాలు. అయితే కొన్ని శాసన పద్యాలు దొరికాయి. జయంతి రామయ్య పంతులు వీటి పైన పరిశోధనలు చేసారు. ప్రకాశ భారతి యోగి అనవేమారెడ్డి ఆస్థాన కవి. క్రీ, శ. 1364- 1386 మధ్య కాలం నాటి కవి. 
## దేవాలయ వాస్తు
ఈయన లిఖించిన రెండు శాసన పద్యాలు మాత్రమే లభిస్తున్నాయి. ఇవి కావ్యం చేసినది ఈయనే అయినా గండరించినది మాత్రం పెద్దనాచార్యుడు. ఈ పద్యాల వలన దేవాలయాలలో ఎన్ని కట్టడాలు ఉన్నావో తెలుసుకోవడం సాధ్యం అవుతున్నవి. ఈ పద్యాల లోని కట్టడాలు ఇలా ఉన్నవి;
# నంది దీపావళి
# నాట్య మండపం
# కళ్యాణ మండపం 
# హోమ మండపం
# సనివార మండపం
# గయార్క మండపం
# తిరుచుట్టు మాలియా
# దివ్య లింగంబుల గుళ్ళు
# వజ్రంపు రాకోట
# గోపురాలు
# పాతాల గేహాలు 
# సోపానాలు
# భాండాగారాలు
# వివిధ ధాన్యాలయాలు
# వంట ఇండ్లు
# చతుర్ద్వారా కవాటములు
# పది వార దేవతా భవనములు

ఈయన రాసిన ఈ రెండు శాసన పద్యాలు తప్ప ఇతరాములేవి తెలియరాలేదు. ప్రకాశ భారతి యోగి చెప్పిన ఈ శాసన పద్యాల వలన తెలియవచ్చిన ఆలయ విశేషాలు చూద్దాం;
దేవాలయాలలో మంటపాలు నిర్మిస్తారు. గర్భ గుడిలో మూల విరాట్టులుంటారు. మంతపాలలో నిర్ణీత సమయాలలో ఉత్సవాల నిమిత్తం దేవతా విగ్రహాలను నిలుపుతారు. ప్రకాశ భారతీ యోగి అయిదు ప్రత్యెక మంటపాల గురించి విపులీకరించాడు.

# గయార్క మంటపం: ఇది రథాకారంలో ఉంటుంది. రథ సప్తమి నాడు స్వామీ వారిని సేవ చేయడానికి ఆలయంలో నిర్మించే ప్రత్యేక మంటపం ఇది. దీనిని సామాన్యంగా ఆర్క మంటపం అంటారు. సూర్యునికి సంబంధించిన కట్టడ విశేషం.
# కళ్యాణ మంటపం: దేవుని కల్యానోత్సవాల కోసం నిర్మించిన ప్రత్యేకమైన మంటపం.
# నాట్య మంటపం: దైవ సన్నిధిలో జరిగే వివిధ కార్యక్రమాలు అంటే నృత్యం, గానం, నాటకాల వంటివి జరిపే మంటపం. ఇది అన్నిటి కన్నా విభిన్నమైన కట్టడం.
# శనివార మంటపం: శనివార మహోత్సవాలు ప్రత్యేకమైనవి. వాటి కోసం ప్రత్యేకంగా నిర్మితమైనవి.
# హోమ మంటపం: దేవాలయాలలో యాగాది క్రతువులు చేయడానికి నిర్మించిన మంటప విశేషాలు.

## మూలాలు
సమగ్ర ఆంధ్ర సాహిత్యం, ఆరుద్ర, తెలుగు అకాడెమి, 2008 ప్రచురణ, పుట 634

## ఇతర లింకులు

వర్గం:తెలుగు కవులు
కందనామాత్యుడు

**కందనామాత్యుడు** తెలుగు కవి, రచయిత.
## జీవిత విశేషాలు
ఈయన సా.శ. 1350 కాలం నాటి వాడు. ఈయనే వెలిగొందలామాత్యుడు అనే పేరుని కూడా ధరించాడు. వెలిగొందల అనే గ్రామానికి అధికారి కావడం చేత ఆ పేరు వచ్చి ఉండవచ్చును. ఇతను వాసర వారి వంశానికి చెందినా వాడు. వీరు ఇద్దరి అన్నదమ్ములు. రేసనామాత్యుడు, కందనామాత్యుడు. ఈ అన్నదమ్ములు ఇద్దరూ చాలా వైభవంగా జీవించారు. కందన మంత్రి ముప్ప భూపాలునికి సహాయ దారు. ఇతను స్వామీ భక్తుడు, కార్య చతురుడు, బహు కళావేది, నీతిజ్ఞుడు, విప్రహితుడు అని మదికి సింగన వర్ణించాడు. కందనామాత్యునికి ఇద్దరు భార్యలు. మల్లమాంబ, కాచమాంభ. ఈ ఆడ వారు కుడా దాన ధర్మాలు చేస్తూ వుండే వారు.

## కందనామాత్యుని రచనలు
కందనామాత్యుని రచనల వలన పూర్వం మగ వాళ్ళు కూడా కొప్పులు చుట్టి పువ్వులు పెట్టుకొనే వారని తెలుస్తుంది. 
మడికి సింగన అనే కవి పద్మ పురాణం అనే కావ్యంలోని ఉత్తర కాండ, భాగవతం దశమ స్కందం కందనామాత్యునికే అంకితమిచ్చాడు. సకల నీతి సమ్మతం అనే సంకలనంలో మడికి సింగన, కందనా మాత్యుడు ‘నీతితారావళి’ అనే పుస్తకం రాసినట్లు చెప్పుకున్నాడు. ఇందులోని 12 పద్యాలను ఉదహరించాడు. కేవలం మడికి సింగన వలన కందన కృతిభర్త, కృతి కర్త అని తెలియ వస్తున్నది. 
మానవల్లి రామ కృష్ణ కవి గారు, నిడదవోలు వెంకటరావు గారు, చాగంటి శేషయ్య గారు వీరి పైన పరిశోధనలు చేసారు. కందన గారు “గోపిక జాల సుఖ లోల గోపాబాల” అనే మకుటంతో పద్యాలు రాసారు.
## కందన పద్యాల లోని సామెతలు
# వడ్లు పెరుగు పిసికినట్లు-
# చెలమలు త్రవ్వినట్లు అగునే చెర్వులు గట్టుట-
# పొంనాకుల మీద తేనె పూసిన భంగిన్-
# ఇలనూనెయు కర్పూరము కలిసిన విషమైనట్లు-
## మూలాలు
1. ఆరుద్ర సమగ్రాంధ్ర సాహిత్య చరిత్ర
## ఇతర లింకులు

వర్గం:తెలుగు కవులు
ప్రగతి

**ప్రగతి** సచిత్రవారపత్రిక 1969, మార్చి 21వ తేదీన సౌమ్య నామ సంవత్సర ఉగాది రోజున ప్రారంభమయ్యింది. మద్దుకూరి చంద్రశేఖరరావు ప్రధాన సంపాదకుడిగా, బొల్లిముంత శివరామకృష్ణ సహాయసంపాదకుడిగా ఈ పత్రిక విజయవాడ నుండి వెలువడింది. 1974 నుండి ముక్కామల నాగభూషణం సంపాదకులుగా ఉన్నారు.

## రచనలు
ఈ పత్రిక ద్వారా దాశరథి రంగాచార్య వ్రాసిన చిల్లరదేవుళ్లు, వాసిరెడ్డి సీతాదేవి రచించిన సమత, వైతరణి , పోలాప్రగడ సత్యనారాయణమూర్తి వ్రాసిన నవోదయం, నవీన్ వ్రాసిన విచలిత, పోల్కంపల్లి శాంతాదేవి వ్రాసిన నిశిరాత్రిలో నక్షత్రప్రభలు, లత రచించిన నరకానికి నిచ్చెనలు, సత్యం శంకరమంచి వ్రాసిన పిచ్చిగీతలు, తోటకూర ఆశాలత స్పందన మొదలైన నవలలు వెలువడ్డాయి.

## రచయితలు
పెద్దిభొట్ల సుబ్బరామయ్య, ముద్దంశెట్టి హనుమంతరావు, సింగరాజు లింగమూర్తి, బి.పి.కరుణాకర్, దాశరథి కృష్ణమాచార్య, ముద్దుకృష్ణ, యం.కె.సుగమ్‌బాబు, కె.వి.రమణారెడ్డి, మానేపల్లి సత్యనారాయణ, చందు సుబ్బారావు, కొడవటిగంటి కుటుంబరావు, సెట్టి ఈశ్వరరావు, సుధామ, వేగుంట మోహనప్రసాద్, ఆరుద్ర, దూపాటి సంపత్కుమారాచార్య, ఆవంత్స సోమసుందర్, పవని నిర్మల ప్రభావతి, కొనకళ్ళ వెంకటరత్నం, నిఖిలేశ్వర్, శ్రీశ్రీ, గజ్జెల మల్లారెడ్డి, నందం రామారావు, నంబూరి పరిపూర్ణ, కాటూరి రవీంద్ర త్రివిక్రమ్‌, మిరియాల రామకృష్ణ, మంజుశ్రీ, కె.శివారెడ్డి, ఉన్నవ విజయలక్ష్మి, ఇచ్ఛాపురపు రామచంద్రం, వరవరరావు, గుంటూరు శేషేంద్రశర్మ మొదలైన వారు ఈ పత్రికకు రచనలు చేశారు.

## శీర్షికలు
ఈ పత్రికలో సంపాదకీయం, సీరియళ్లు, కథలు, కవితలు, వ్యాసాలతో పాటు ఉత్తరాలు, నీవూ నీ చుట్టూ ప్రపంచం, ఏం చోద్యం, మామయ్య డిక్షనరీ, పాతకథే వన్స్‌మోర్, తెలిసిన విషయం, ఇదీభారతం, చిన్నారిలోకం, ఛలోక్తులు, పుస్తకపరిచయం, సినిమా, పూలూ-రాలూ, జాబులు-జవాబులు, ప్రకృతి వింతలు, పాత అచ్చులో కొత్త కథ, పాత సామెతకు కొత్త ఆమెత, ట్యూన్లూ - కార్ట్యూన్లూ, వనితావాణి, విజ్ఞానప్రగతి, జంతు ప్రపంచం, ఆరోగ్య నిధి, వైద్యసలహాలు మొదలైన శీర్షికలు ఉన్నాయి.

## మూలాలు
# | ఆంధ్రప్రదేశ్ ప్రెస్ అకాడెమీ ఆర్కైవ్స్‌లో ప్రగతి సచిత్రవారపత్రిక ప్రతి

వర్గం:తెలుగు పత్రికలు
వర్గం:1969 స్థాపితాలు
వర్గం:తెలుగు వారపత్రికలు
వర్గం:20 వ శతాబ్దపు తెలుగు పత్రికలు
రాళ్ళబండి కవితాప్రసాద్

**రాళ్ళబండి కవితాప్రసాద్** (మే 21, 1961 - మార్చి 15, 2015) తెలుగు అవధాని, కవి.

## జీవిత విశేషాలు
కవితాప్రసాద్ కృష్ణా జిల్లా, గంపలగూడెం మండలం, నెమలి గ్రామంలో 1961, మే 21వ తేదీన జన్మించాడు. ఇతనికి తల్లిదండ్రులు పెట్టిన పేరు వేంకటేశ్వర ప్రసాదరాజు. కవిత్వం పట్ల మోజుతో తన పేరును కవితాప్రసాద్‌గా మార్చుకున్నాడు. ఈయన తండ్రి కోటేశ్వర రాజు గారు తెలుగు పండితులు. తల్లి పేరు రత్నవర్ధనమ్మ. సత్తుపల్లిలో గణితశాస్త్రం ఐచ్చిక అంశంగా పట్టభద్రుడయ్యాడు. ఉస్మానియా విశ్వవిద్యాలయంలో అవధానవిద్యపై మసన చెన్నప్ప పర్యవేక్షణలో పి.హెచ్.డి. చేశాడు. ఉమ్మడి ఆంధ్రప్రదేశ్ రాష్ట్రంలో ఇతడు గ్రూప్-1 అధికారిగా సాంఘిక సంక్షేమ శాఖలో సేవలను అందించాడు. ఆంధ్రప్రదేశ్ సాంస్కృతిక శాఖకు రెండు పర్యాయాలు సంచాలకుడుగా పనిచేశాడు. ఇతని పర్యవేక్షణలో నాలుగవ ప్రపంచ తెలుగు మహాసభలు తిరుపతిలో జరిగాయి. ఇతడు తెలంగాణ రాష్ట్ర షెడ్యూల్ కులాల అభివృద్ధిశాఖ జాయింట్ డైరెక్టర్‌గా పనిచేశాడు. మంత్రి కడియం శ్రీహరి వద్ద పీయస్ గా బాధ్యతలు నిర్వర్తించాడు. ఇతడు 2015 మార్చి 15న హైదరాబాదులోని బంజారా హిల్స్ లోని కేర్ ఆసుపత్రిలో హృద్రోగంతో మరణించాడు.

## సాహిత్య సేవ
ఇతడు 500కు పైగా అవధానాలను చేశాడు. వాటిలో అష్టావధానాలతో పాటుగా శతావధానాలు, ద్విశతావధానాలు ఉన్నాయి. సంప్రదాయ అవధానంతో పాటు కథ, వచనకవిత, గణితం వంటి అనేక ప్రక్రియలను అవధానంలో చొప్పించాడు. ఒకసారి 25 నిమిషాలలో విచిత్ర అష్టావధానం చేసి పండితుల మెప్పు పొందాడు. వరంగల్లోని భద్రకాళి దేవాలయంలో **ఏకదిన శతకరచన ధార** అనే కార్యక్రమాన్ని చేపట్టి ఒకే రోజులో ఆశువుగా శతకాన్ని చెప్పాడు. **ఆశుకవితా ఝరి** పేరుతో గంటకు 500 పద్యాలు ఆశువుగా చెప్పాడు.

### రచనలు
# అగ్నిహంస
# ఒంటరి పూలబుట్ట
# దోసిట్లో భూమండలం
# కాదంబిని
# సప్తగిరిధామ శతకం
# పద్యమండపం
# ఇది కవిసమయం
# అవధానవిద్య ఆరంభ వికాసాలు
# శక్తి ఉపాసన
# శతావధాన కవితా ప్రసాదం
# ద్విశతావధాన కవితా ప్రసాదం
# నూరు తీగల వీణ

## అవధానాలలో పూరణలు
ఇతడు చేసిన అవధానాలలో కొన్ని పూరణలు మచ్చుకు -

1. సమస్య: **గీతను నమ్మరాదనియె కృష్ణుడు పార్థునితోడ మిత్రమా!**
పూరణ: 
జాతికి దారిచూపి, దృఢసత్త్వము నిచ్చి, మనస్సు నందునన్
భీతిని పారద్రోలి పలువేదనలన్ పరిమార్చు గీత,దు
ర్నీతులబద్ధమిద్దియని నిందలతో పరిహాసమాడినన్
గీతను, నమ్మరాదనియె కృష్ణుడు పార్థునితోడ మిత్రమా!

2. సమస్య: **కోతిని పెండ్లియాడె నొక కోమలి స్నేహితురాండ్రు మెచ్చగా!**
పూరణ: 
భీతమృగాక్షి యొక్కతె వివేచన కోల్పడె చర్మబాధచే,
నాతికి పెండ్లికాదని, వినాశనమౌనని నేస్తులెంచుచున్
జాతకముల్ గుణింపగ, భిషక్కుని సాయము పొంది మందొ, మా
కో, తిని పెండ్లియాడె నొక కోమలి స్నేహితురాండ్రు మెచ్చగా!

3. సమస్య: **గురువుకు పంగనామములు గుట్టుగ పెట్టనివాడు శిష్యుడే!**
పూరణ: 
గురువుల చిత్రమొక్కటి అకుంఠిత రీతిని వ్రాసి దానిలో
మరచెను పంగనామములు, మానితమైన ప్రదర్శనంబునం
దరసినవారు దోషము తామయి చూపకముందె, తానుగా
గురువుకు పంగనామములు గుట్టుగ పెట్టనివాడు శిష్యుడే! 


## పురస్కారాలు
* 2015లో తెలుగు విశ్వవిద్యాలయం సాహితీ పురస్కారం 2012 (సప్తగిరి ధామ కలియుగ సార్వభౌమ పుస్తకానికి)

## మూలాలు

## బయటి లంకెలు
* సాక్షి దినపత్రికలోని కథనం
* "రాళ్ళబండి ఇక లేరు" ఎడిటర్ ఈనాడు
* డాక్టర్ శ్రీ రాళ్ళబండి కవితాప్రసాద్ మృతికి కువైట్ ఎనారైస్ నివాళులు
* కినిగె లో ఆయన  పుస్తకాలు 
* ధారణే ఆయన ఆభరణం -పున్నా కృష్ణమూర్తి 

వర్గం:1961 జననాలు
వర్గం:కృష్ణా జిల్లా అవధానులు
వర్గం:తెలుగు కవులు
వర్గం:కవిసంగమం కవులు
వర్గం:2015 మరణాలు
వర్గం:కృష్ణా జిల్లా కవులు
సెట్టి ఈశ్వరరావు

**సెట్టి ఈశ్వరరావు**  అభ్యుదయ రచయిత, పత్రికా సంపాదకుడు. రాచమళ్ల సత్యవతీదేవి సంపాదకత్వంలో వెలువడిన "తెనుగు తల్లి" సాహిత్యమాసపత్రికకు సహాయ సంపాదకుడిగా పనిచేశాడు. ఇతడు  విశాలాంధ్ర అనే పక్షపత్రికను ప్రారంభించి, ప్రగతిశీలసాహిత్యానికి విశాలమైన నేపథ్యాన్ని కల్పించాడు. **త్వమేవాహం**, **నయాగరా**, **వజ్రాయుధం**, **సంఘర్షణ** కావ్యాల తొలి విపుల విమర్శలతోపాటు రష్యన్ జానపద బాలసాహిత్యాన్ని ప్రకటించిన ఘనత ఇతడిదే. ఆ రోజులలో రీడర్స్ డైజెస్ట్ వంటి పత్రికల ద్వారా వెలువడుతుండిన రష్యన్ వ్యతిరేక ప్రచారాన్ని అడ్డుకొని, **సాధక్** అన్న పేరుతో ఇతడు విమర్శవ్యాసాలను వ్రాసేవాడు. ఆ తర్వాత **విశాలాంధ్ర** టైటిల్ ను కమ్యూనిస్టు పార్టీకి వారి దినపత్రికకోసం ఇచ్చివేశాడు. విశాలాంధ్ర ప్రచురణాలయం కోసం ఇతడు గురజాడ రచించిన కథానికల సంపుటి, కవితల సంపుటి, కన్యాశుల్కము మొదలైన పుస్తకాలకు సంపాదకత్వం వహించాడు. అమెరికన్ నీగ్రో కవుల గీతాలు అనే పుస్తకాన్ని అనువదించాడు. మహాకవి మహాపురుషుడు గురజాడ అప్పారావు అనే పుస్తకాన్ని వ్రాశాడు.
## రచనలు
* గురజాడ రచనలు-కథానికలు 
* గురజాడ రచనలు-కన్యాశుల్కం 
*  గురజాడ రచనలు-కవితల సంపుటి 
*  గురజాడ రచనలు- జాబులు-జవాబులు, దినచర్యలు 

## మూలాలు

వర్గం:సంపాదకులు
వర్గం:తెలుగు రచయితలు
ఎయిర్‌బస్ A380

**ఎయిర్‌బస్ A380** అనేది ఎయిర్‌బస్ సంస్థ చే తయారు చేయబడిన ఒక డబుల్ డెక్, వైడ్-బాడీ, నాలుగు ఇంజిన్ల జెట్ విమానం. ఇది ప్రపంచంలోనే అతిపెద్ద ప్రయాణికుల విమానం. 2007 లో సేవలను ప్రారంభించిన ఈ ప్రయాణికుల విమానం యొక్క క్యాబిన్ విశాలంగా, విలాసవంతంగా ఉంటుంది, ఈ విమానానికి తగ్గట్టు గానే ఈ విమాన సర్వీసును అందిస్తున్న విమానాశ్రయాలు కూడా నవీకరించబడిన సౌకర్యాలను కలిగి ఉన్నాయి. ఇది మొదట్లో ఎయిర్‌బస్ A3XX అనే పేరుతో పెద్ద విమానాల మార్కెట్లో బోయింగ్ యొక్క గుత్తాధిపత్యమును సవాలు చేసేందుకు రూపొందించబడింది. ఈ ఎ380 2005 ఏప్రిల్ 27 న దాని యొక్క మొదటి విమానంగా తయారుచేయబడింది, సింగపూర్ ఎయిర్‌లైన్స్ సహకారంతో అక్టోబరు 2007 లో వాణిజ్య సేవలోకి ప్రవేశించింది. ఈ విమానం ఎత్తు 24 మీటర్లు, వెడల్పు 80 మీటర్లు, పొడవు 73 మీటర్లు. ఈ విమానంలో కనీసంగా ఒకేసారి 525 మంది ప్రయాణించవచ్చు. దీని ఇంధన సామర్థ్యం సుమారు 82 గ్యాలన్లు. ఈ విమానం బరువు 560 టన్నులు, దీనిలో సుమారు 40 లక్షల విడిభాగాలు ఉంటాయి. ఈ ఎయిర్‌బస్ ప్రధానంగా మూడు భాగాలుగా ఉంటుంది. వీటిని కలపడానికి 8000 బోల్టులు అవసరం. ఇది భూమికి 43,000 అడుగుల ఎత్తులో ఎగురుతూ గంటకు 640 మైళ్ల వేగంతో ప్రయాణిస్తుంది. దీని జీవితకాల ప్రయాణ సామర్థ్యం 1,40,000 గంటలు.

## మూలాలు
* సాక్షి దినపత్రిక - 16-03-2015 - (ప్రపంచంలోకెల్లా అతి పెద్ద విమానం ఏది?)   

## బయటి లింకులు

వర్గం:విమానాలు
కృత్రిమ గురుత్వాకర్షణ

**కృత్రిమ గురుత్వాకర్షణ** అనగా ముఖ్యంగా అంతరిక్షంలో, అలాగే భూమిపై కూడా కృత్రిమ సాధనాల ద్వారా అగుబడే గురుత్వాకర్షణ (G- ఫోర్స్) యొక్క సిద్ధాంతపరమైన ఎక్కింపు లేదా తగ్గింపు. దీనిని ఆచరణాత్మకంగా వివిధ బలాల, ముఖ్యంగా అభికేంద్ర బలం, సరళ త్వరణం యొక్క ఉపయోగము చే సాధించవచ్చు. కృత్రిమ గురుత్వాకర్షణ సృష్టి అనేది అంతరిక్షంలో చలనశీలత సౌలభ్యం కోసం, ద్రవ నిర్వహణ కోసం,, బరువుతక్కువతనం యొక్క ప్రతికూల దీర్ఘకాల ఆరోగ్య ప్రభావాల నివారణ కోసం దీర్ఘకాల అంతరిక్షయానానికి లేదా అంతరిక్ష నివాసానికి వాంఛనీయమని భావిస్తారు.

## కృత్రిమ గురుత్వాకర్షణ ఉత్పత్తి కోసం పద్ధతులు
గురుత్వాకర్షణ అనేక విధాలుగా అనుకరించవచ్చు:

### భ్రమణం

వర్గం:గురుత్వాకర్షణ
పవని నిర్మల ప్రభావతి

right|thumb|200px
**పవని నిర్మల ప్రభావతి** అగ్రశ్రేణి కథా, నవలా రచయిత్రి. ఈమె 1933, మార్చి 12వ తేదీన ఒంగోలులో విప్పగుంట వెంకట నరసింహారావు, సరస్వతమ్మ దంపతులకు జన్మించింది. ఈమె ఎస్.ఎస్.ఎల్.సి వరకు చదువుకుంది. ఈమె భర్త పేరు పవని శ్రీధరరావు. 
## రచనలు==varun
### కథాసంపుటాలు
# అనాథ
# ఎదలో ముల్లు
# నాగరికత నవ్వుతోంది
# పాలఘాటు పిల్ల
# భగవాన్ నేనేమీ కోరను
# స్త్రీ
# హనీమూన్
### నవలలు
# శలభాలు
# ఉదయకిరణాలు
# శాపగ్రస్తులు
# రాలినపూలు
# ఓ జరుగుతున్న కథ
# నాలుగిళ్ల లోగిలి
# శేషప్రశ్నలు
# పాములూ నిచ్చెనలూ
# ముగింపేమిటి?
# కప్పలు
# మండోదరి మళ్ళీ పుట్టింది
# మనుషులు మనసులు
# మనస్తత్వాలు 
# పంజర కీరాలు
# సప్తవర్ణాలు
# శిథిలాల నుండి శిఖరాలకు
# ఈ జీవిత సంధ్యాసమయంలో

### ఆధ్యాత్మికం
# భవాని సౌందర్యలహరి
# శివదూతీ! సప్తశతీ!
# శ్రీ లలితానామ సహస్ర స్త్రోత్ర సర్వస్వం
# శ్రీ శిరిడీ సాయినాథ భాగవతము

## కథలు
ఆమె వ్రాసిన కథలు వివిధ పత్రికలలో ప్రచురింపబడినవి.
* అద్దంలో ప్రతిబింబాలు 
* అనాథ	
* అనామిక	పుస్తకం
* అభిమాన సినీతార 
* అమ్మా...	యువ	మాసం
* అలవాటైన స్వర్గం	జాగృతి
* ఆద్యంతాల మధ్య	పుస్తకం-ప్రత్యేకం
* ఆఫ్టర్ థర్టీపైస్-జ్యోతి	
* ఆశాకిరణం	పుస్తకం-ప్రత్యేకం
* ఆస్తి నాస్తి

## మరణం
ప్రకాశం జిల్లా, లింగసముద్రము మండలంలోని మొగిలిచర్లలో 2015, మే 27 న మరణించారు.

## మూలాలు

వర్గం:తెలుగు నవలా రచయితలు
వర్గం:తెలుగు కథా రచయితలు
వర్గం:తెలుగు రచయిత్రులు
గ్రేస్ పాలీ

రష్యా నుండి అమెరికాకు వలస వచ్చిన దంపతులకు న్యూయార్కులో 1922 లో జన్మించారు **గ్రేస్ పాలీ**. న్యూయార్కు ప్రజల జీవన విధానాన్ని ఈమె కథలు ప్రతి బింబిస్తాయి. రాసికన్నా వాసి ఎక్కువ వున్న ఈమె కథలు ఈమెకు మంచి పేరుతో బాటు అనేక అవార్డులు, రివార్డులు తెచ్చి పెట్టాయి. ఈమె మొదటి రచనతోనే విలక్షణ కథా రచయిత్రిగా గుర్తింపు తెచ్చుకుంది.
## బాల్యము/విద్య
రష్యా నుంచి అమెరికాకు వలస వచ్చిన యూదు దంపతులకు గ్రేస్ పాలీ 1922 డిసెంబరు 11లో న్యూయార్కులో జన్మించారు. ఆనాటి రచనల మీదా.... రాజకీయ కార్య కలాపాలమీద ఈమె బాల్యం చాల ప్రభావము చూపింది. పెళ్ళికి ముందు ఈమె పేరు గ్రేస్ గుడ్ సైడ్. ఈమె హంటర్ కాలేజీలోను, న్యూయార్కు యూనివర్సిటీలోను విద్యాభ్యాసము చేశారు.

## రచనా వ్యాసంగము
ఈమె 1942లో జే పాలీని పెళ్ళాడారు. వీరికి ఇద్దరు పిల్లలు. 1950 లో తొలి కవిత్వంతర్వాత కథలు వ్రాయడం ప్రారంబించారు. మొదటి కథా లంకలనము *ది లిటిల్ డిస్టర్బెన్స్  ఆఫ్ మాన్ * ఇది 1959 లో విడుదలైనది. దీనితోనే అమెకు విలక్షణ కథా రచయిత్రిగా మంచి గుర్తింపు వచ్చింది. విమర్శకులు అమెరికన్ కథా చరిత్రలో ఈ పుస్తక పరచురణకు ఒక చారిత్రిక ప్రాధాన్యత వుందని కొనియాడారు. 1974 లో ఈమె రచించిన రెండవ కథా సంకలనం *ఎనార్మన్ చేంజెస్ అట్ ది లాస్ట్ మినిట్ * వెలువడింది. 1985 లో మరొక సంపుటి *లెటర్ ది సేం డే * వెలువడింది. ఇది ఈమెకు మరింత పేరు తెచ్చి పెట్టింది. ఈమె కథలలో న్యూయర్కు ప్రజల జీవన విధానము ప్రతి బింబింస్తుంది.

## ఉద్యమాలు
1960,, 1970 వ సంవత్సరాలలో వియత్నాం పై అమెరికా చేసిన యుద్ధానికి వ్యతిరేకంగా వుద్యమించింది. ఆకారణంగా ఈమె కొంత కాలం జైలులో గడపాల్సి వచ్చింది. ఆ తర్వాతి కాలంలో అణ్వస్త్ర వ్యతిరేక ఉద్యమంలో క్రియాశీలక పాత్ర పోషించింది. అమెరికా ప్రభుత్వ విదేశాంగ విధానాన్ని విమర్శిస్తూ ఇతర దేశాలలో కూడా పర్యటించింది.

## పురస్కారాలు
లాక్షిణికులు, విమర్శకులు ఈమె రచించిన మంచి కథలను ఉదాహరణలుగా విద్యార్థులకు బోధించారు. ఈమె స్వయంగా కొలంబియా సైరాక్యూస్ యూనివర్శిటీల్లో, ఇతర కాలేజీలలో *క్రియేటొఇవ్ రైటింగ్ * గురించి బోధించింది. 1988 వ సంవత్సరంలో న్యూయార్క్ స్టేట్ శాసనసభ ఈమెను *స్టేట్ ఆథర్ *గా ప్రకటించింది. ఈమె వ్రాసిన *ఫిక్షన్ * కొరకు గగెన్ హైం ఫేలో షిప్, కథా రచనకు గాను నేషనల్ ఇన్ స్టిట్యూట్ ఆఫ్ ఆర్ట్స్ అండ్ లెటర్స్  సంస్థ అవార్డును ఇచ్చి గౌరవించింది. 1993 లో ఈమెకు రీ అవార్డు (కథా రచనకు గాను ఇచ్చే అత్యున్నత సత్కారం) కూడా వచ్చింది.

## మరణము
గ్రేస్ పాలీ తన 84 ఏండ్ల వయసులో 2007వ సంవత్సరంలో రొమ్ము క్యాన్సర్ వ్యాధితో మరణించారు.

## మూలాలు
*ముక్తవరం పార్థసారథి సంకలనము చేసి ప్రచురించిన 'ప్రపంచ రచయిత్రుల కథలు' (14) అనే పుస్తకము నుండి గ్రహించబడింది.

## ఇతర లింకులు
*Grace Paley at FSG
*REA award biography
*The Miniaturist Art of Grace Paley by Joyce Carol Oates 
*Interview with the War Resisters League 
*Interview with Poets & Writers Magazine
*Interview with the Paris Review 
*A Tribute to Grace Paley from PEN American Center, 2007
*48th Congress of International PEN  a floor conversation with Grace Paley, Margaret Atwood, and Norman Mailer, 1986
* 2014 

వర్గం:1922 జననాలు
వర్గం:2007 మరణాలు
వర్గం:ఆంగ్ల రచయితలు
వర్గం:అమెరికా వ్యక్తులు
వర్గం:అమెరికన్ ఉద్యమకారులు
వర్గం:అమెరికన్ రచయిత్రులు
వర్గం:అమెరికన్ కవయిత్రులు
మడికి అనంతయ్య

**మడికి అనంతయ్య** తెలుగు రచయిత.

## జీవిత విశేషాలు
అతను సా.శ 1374-1400 ప్రాంతాల వాడు. పద్మ పురాణము రచించిన మడికి సింగన తమ్ముడు. ఇతని మీద చాగంటి శేషయ్య పరిశోధనలు చేసాడు. తనకు "అనంతయ్య" అను తమ్ముడున్నట్లు మడికి సింగన తనవాసిష్ఠ రామాయణమున జెప్పి యున్నాడు. అతను భారధ్వాజ గోత్రుడు. అయ్యలమంత్రి పుత్రుడు.

ఈ క్రింది పద్యం వలన మడికి సింగనకు మడికి అనంతయ్య అనే తమ్ముడు ఉన్నట్లు ఆయన విశ్వసిస్తున్నారు;

చం.ఒనరగ నవ్వధూవరు లహోబిళదేవుని గొల్చి తద్వరం 
:బున నొగి సింగనార్యుని నమోఘుగుణాడ్యు ననంతుని, న్మహీ
:జనసుతు నోబయాంకు బుధసన్నుతిపాత్రుని నారయాహ్వయున్
:గని నరసింహ నామములు గారవ మారగ బెట్టి రందరన్.

కం.వారలలో నగ్రజుడను
:వారిజదళనయనచరణవారిజసేవా
:సారమతినతులవాక్య
:శ్రీరచనా సారమతిని సింగాహ్వయుడన్


## రచనలు
విష్ణు మాయా నాటకాన్ని ఇతనీ రచించి ఉంటాడని చరిత్ర కారులు అభి ప్రాయ పడుతున్నారు. చింతలపూడి యెల్లనకవి రాసినదిగా భావిస్తున్న విష్ణుమాయా నాటకమను ప్రబంధమును ఇతను రాసినట్లు "ఆంధ్ర కవి తరంగిణి"లో విపులముగా వివరింపఁబడింది.

## గ్రంథ వివాదం
ఈ గ్రంథము రాథామాధవ కవి (ఎల్లయ) రాసినట్లు భావించారు. దానిని అతంతయ్య గ్రంథ చౌర్యం చేసాడనే అపవాదు వచ్చింది. రాధామాధవ కవి కంటే అనంతయ్య నూరు సంవత్సరాల క్రితం జీవించాడు. కనుక రాధామాధవ కవి రచనని అతను చౌర్యం చేయడానికి అవకాశం లేదు. కనుక రాధామాధవ కవి అనంతయ్య గ్రంథమును చౌర్యము చేసినట్లు తెలియుచున్నది. రాధామాధవ, తారక బ్రహ్మ రాజీయము వంటి ఉత్తమ కావ్యములు రచించిన మహాకవి అనంతయ్య గ్రంథమును తాను రాసుకొనునంతటి నీచకార్యము చేసాడని చెప్పలేము. కనుక ఈ కార్యము ప్రతివిలేఖకులదై ఉండునని తలంపవలసి ఉంది.

## మూలాలు

వర్గం:తెలుగు రచయితలు
కొఱవి సత్యనారన

**కొరవి సత్య నారాయణ** కోవారి గోపరాజుకి పినతాత.  ఆంధ్ర కవితా పితామహుడు అనే బిరుదు వహించాడు. సా.శ. 1320- 1345 కాలం మధ్యన ఉన్నవాడు. ఇతను రామాయణం వ్రాసినట్లు కొరవి గోపరాజు ‘సింహాసన ద్వాత్రింశిక’లో పేర్కొన్నాడు. ఇతనికి భీమన అని ఇంకో పేరు కూడా ఉంది. తెలంగాణా ప్రాంతాలలో నివసించాడు. అతను రామాయణం రచించినట్లు ఈ క్రింది పద్యం ద్వారా తెలుస్తుంది.

క. రామాయణకృతి కృతియై
:తామెఱయుచు నంధ్ర కవిపితామహుఁడనఁగా
:భూమిని మించిన భీమన
:నామంబునఁ బరఁగె సత్యనారన ఘనుఁడై.

ఇతడు 14-వ శతాబ్ది రెండవ భాగమునకు చెందిన వాడు.
## మూలాలు

## బాహ్య లంకెలు

వర్గం:తెలంగాణ కవులు
వర్గం:తెలంగాణ రచయితలు
భారత పార్లమెంటు చట్టాల జాబితా

కింద ఇవ్వబడినది కాలానుగుణంగా వచ్చిన అసంపూర్ణ భారతీయ పార్లమెంట్ విధానాల జాబితా. ఈ జాబితాలో 1861 నుండి 1947 వరకూ ఉన్నవి ఇంపీరియల్ లెజిస్లేటివ్ కౌన్సిల్ వారి విధానాలు, 1947-1949 మధ్య ఉన్నవి భారత రాజ్యాంగ అసెంబ్లీ వారి విధానాలు, 1949-52 మధ్య ఉన్నవి తాత్కాలిక పార్లమెంట్ నిర్ణయించిన విధానాలు, 1952 నుండి ఉన్నవి భారత పార్లమెంట్ చేసిన విధానాలు.
## 1836–1850

## 1851–1875

## 1876–1900

## 1901–1925

## 1926–1950

## 1951–1975

## 1976–2000

## 2001 – 2010

## 2011 – ప్రస్తుతం

## మూలాలు

## బయటి లంకెలు
* న్యాయ మంత్రిత్వ శాఖ - కేంద్రీయ విధానాల కాలానుగుణ జాబితా (1836-2006)
* న్యాయ మంత్రిత్వ శాఖ - కేంద్రీయ విధానాల పాఠ్యం (1851-2011)
* భారత రాజ్యాంగ పత్రాలు

వర్గం:జాబితాలు
సంభల్ జిల్లా

thumb|సంభాల్‌లోని మదరసా సిరాజుల్ ఉలూమ్ హిలాలీ సరాయ్
ఉత్తర ప్రదేశ్ రాష్ట్రం లోని జిల్లాలలో  సంబల్ జిల్లా ఒకటి.  గతంలో దీన్ని భీంనగర్ అని పిలిచేవారు. ఈ జిల్లాను 2012 జూలై 23 న ఏర్పరచారు.  సంభల్ పట్టణం జిల్లా కేంద్రంగా ఉంది.  సంభల్ జిల్లా మొరాదాబాద్ డివిజన్‌లో భాగంగా ఉంది. 

## సంబల్
సంబల్ జిల్లాలో ముస్లిములు అధికంగా ఉంటారు.  సంబల్ ఢిల్లీ నుండి 158 కి.మీ దూరంలో ఉంది., రాష్ట్ర రాజధాని లల్నో నుండి 355 కి.మీ దూరంలో ఉంది.

## వెలుపలి లింకులు

* 

## మూలాలు

వర్గం:ఉత్తర ప్రదేశ్ జిల్లాలు
వర్గం:సంభల్ జిల్లా
వర్గం:భారతదేశం లోని జిల్లాలు
రేమెళ్ళ సూర్యప్రకాశశాస్త్రి

**రేమెళ్ళ సూర్యప్రకాశశాస్త్రి** బహుగ్రంథకర్త. ఆయన ఆధ్యాత్మికాంశాలపై గ్రంథరచన చేశారు.

## జీవిత విశేషాలు
ఆయన ఆగష్టు 20, 1920లో జన్మించారు. ఆయన కృష్ణ యజుర్వేదం (ఘనాంతం), తైతిరీయ శాఖ, శ్రౌతం (కల్ప శాస్త్రం) ఆపస్తంబ సూత్రం, లక్షణ శాస్త్రం, విద్యారణ్య భాష్యం, మీమాంస సూత్రములను అధ్యయనం చేసారు.
ఆయన రాజమండ్రి లోని శ్రీ గౌతమీ విద్యా పీఠం సంస్కృత కళాశాల యొక్క ప్రధానాచార్యుడుగా పదవీవిరమణ చేసారు.విశ్వనాథ గోపాలకృష్ణ శాస్త్రి వీరి శిష్యులు. సూర్యప్రకాశశాస్త్రి  తిరుమల తిరుపతి దేవస్థానం, తిరుపతికి అనేక సంవత్సరాలుగా సలహాదారుగా ఉన్నారు. రాజమండ్రి, కాకినాడ, హైదరాబాదు ల లోని అనేక వేద శాస్త్ర పరిషత్తులకు గౌరవ అధ్యక్షునిగా ఉన్నారు.

## గౌరవాలు, గుర్తింపులు
* 1961 : రాజమండ్రి వేద శాస్త్ర పరిషత్ చే "సాంగ వేదార్థ సమ్రాట్ " బిరుదు.
* 1969 : విజయవాడ వేద శాస్త్ర పరిషత్ వారిచే "అభినవ విద్యారణ్య" బిరుదు.
* 1970 : హైదరాబాదులో ఆంధ్రప్రదేశ్ ప్రభుత్వం వారిచే "వేద భాష్య పండితుడు"గా గుర్తింపు.
* 1978 : కేరళలో జరిగిన అఖిలభారత విద్వత్ సమ్మేళనంలో కంచికామకోటి పీఠాధిపతి శ్రీచంద్ర శేఖరేంద్ర సరస్వతి చే "శాస్త్ర రత్నాకర" బిరుదు.
* 1985 : వారణాసి లోని శ్రీ పట్టాభిరామ శాస్త్రి వేదమీమాంసానుసంధాన కేంద్రం ద్వారా "వేదమీమాంస సార్వభౌమ" బిరుదు.
* 1990 : రాష్ట్రపతి పురస్కారం ( వేదం, సంస్కృత పండిత పురస్కారం ఆర్.వెంకటరామన్, రాష్ట్రపతి ద్వారా)
* 1996 : రాష్ట్రీయ సంస్కృత విద్యా పీఠం (సెంట్రల్ విశ్వవిద్యాలయం), తిరుపతి వారిచే "మహామహోపాధ్యాయ" బిరుదు.
* 1998 : మైసూరు లోని శ్రీ గణపతి సచ్చిదానంద వారిచే "వేదనిథి" బిరుదం.
* 2002 : బెంగళూరు లోని శ్రీ భారతీయ విద్యాభవన్ వారిచే "వేదరత్న" బిరుదం.

## ప్రచురణలు
* వేదార్థోపన్యాసములు ( 700 పేజీల వేదార్థ ఉపన్యాసాలు)
* సంస్కృతంలో "నిత్య కామ్య కర్మ మీమాంస"
* "వేదార్థ జ్ఞాన దీపిక" తెలుగులో (2 సంపుటాలు)

## మూలాలు

## ఇతర లింకులు

వర్గం:1920 జననాలు
వర్గం:ఆధ్యాత్మిక గురువులు
వర్గం:ఆధ్యాత్మిక గ్రంథ రచయితలు
వర్గం:తెలుగు రచయితలు
వర్గం:సంస్కృత పండితులు
వర్గం:తెలుగు పుస్తక జాబితాలు
వర్గం:మహామహోపాధ్యాయ బిరుదు పొందిన ఆంధ్రప్రదేశ్ వ్యక్తులు
వర్గం:తూర్పు గోదావరి జిల్లా రచయితలు
వర్గం:తూర్పు గోదావరి జిల్లా ఆధ్యాత్మిక వ్యక్తులు
దండు శివరామరాజు

**దండు శివరామరాజు** ఆంధ్రప్రదేశ్ మాజీ మంత్రి. అత్తిలి శాసనసభ్యునిగా పనిచేశారు. ఆయన తెలుగు దేశం పార్టీ నాయకులు.
## జీవిత విశేషాలు
**శివరామరాజు** గారి స్వగ్రామం పశ్చిమ గోదావరి జిల్లాలోని మందలపర్రు గ్రామం. ఆయన 1936, జూలై14 న పెనుమంట్ర మండలం పొలమూరులో పేద కుటుంబంలో జన్మించారు. అతి చిన్న స్దాయి నుండి అం చెలంచెలుగా ఎదిగి రాష్ట్ర రాజకీయాల్లో ఆదర్శవంతమైన పాత్ర పోషించారు. చింతలపాటి వరప్రసాదమూర్తి రాజు స్ధాపించిన విద్యాసంస్ధల్లో డ్రిల్‌ టీచర్‌గా సామాన్య వృత్తి ప్రారంభించి ఉపాధ్యాయ నియోజకవర్గం నుండి రెండు సార్లు శాసనమండలి సభ్యుడుగా ఎన్నికయ్యారు. 1975 నుండి 1984 వరకు శానసమండలి సభ్యులుగా పనిచేశారు. 1985లో టిడిపిలో చేరారు. 1989 నుండి మూడు సార్లు శాసనసభ్యులుగా ఎన్నికయ్యారు.

శాసనమండలి సభ్యుడిగా శివరామరాజు విద్యాసేవ చేసారు. ఆ తరువాత తెలుగుదేశం పార్టీలో చేరిన శివరామరాజు పశ్చిమగోదావరి అత్తిలి శాసనసభకు మూడు సార్లు ఎన్నికయ్యారు. తెలుగుదేశం పార్టీలో కీలకపాత్ర పోషిస్తూ పార్టీ కోసం ఆయన ఎంతో కృషి చేసారు. చంద్రబాబు ప్రభుత్వంలో 1999 నుండి 2004 వరకు రాష్ట్ర దేవాదాయ ధర్మాదాయ శాఖా మంత్రిగా ఆదర్శవంతంగా, నీతి నియమాలతో పనిచేసారు. దేవాదాయ శాఖలో శివరామరాజు సంస్కర ణలు తీసుకురావడానికి కృషి చేసారు.
## వితరణశీలి
టీడీపీ ప్రభుత్వ హయాంలో ఆయన దేవాదాయ శాఖ మంత్రిగా పనిచేశారు. శిమరామరాజుకు వారసులు లేకపోవడంతో తన ఆస్తులను దాన ధర్మాలకు ధారాదత్తం చేశారు. శివరామరాజు తన పేరిట ఉన్న 11 ఎకరాల భూమిలో 9 ఎకరాలను వివిధ దేవస్థానాలు, మిత్రులు, తెలుగుదేశం పార్టీకి రాసి ఇచ్చారు. బువ్వనపల్లి గ్రామంలో ఉన్న ఉమా మార్కెండేయస్వామి ఆలయానికి రెండెకరాల భూమి, పెనుమంట్ర మండలం పోలమూరు గ్రామంలోని ఉమామార్కండేయస్వామి ఆలయానికి ఒక ఎకరం భూమి, అత్తిలిలోని వల్లీ సుబ్రహ్మణ్యేశ్వరస్వామి ఆలయానికి ఒక ఎకరం వితరణగా ఇచ్చారు.

## మూలాలు

## ఇతర లింకులు
* తెలుగు వాడి.....దండు శివరామరాజు

వర్గం:తెలుగుదేశం పార్టీ రాజకీయ నాయకులు
వర్గం:2015 మరణాలు
వర్గం:శ్వాసకోశ సమస్య మరణాలు
వర్గం:1936 జననాలు
వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు
వర్గం:పశ్చిమ గోదావరి జిల్లాకు చెందిన శాసనమండలి సభ్యులు
వర్గం:పశ్చిమ గోదావరి జిల్లాకు చెందిన రాష్ట్ర మంత్రులు
హాపూర్ జిల్లా

ఉత్తర ప్రదేశ్ రాష్ట్రం లోని జిల్లాలలో హాపూర్ జిల్లా ఒకటి. 2011 సెప్టెంబరు 28 న రూపొందించబడింది. ప్రారంభంలో జిల్లాను పంచశీల నగర్ అనేవారు. తరువాత 2012లో జిల్లా పేరు మార్చారు. హాపూర్ పట్టణం జిల్లాకేంద్రంగా ఉంది. హాపూర్ జిల్లా, మీరట్ డివిజన్‌లో భాగంగా ఉంది. జిల్లాలో హాపూర్, గర్ముఖేశ్వర్, దౌలానా తాలూకాలు ఉన్నాయి. ఘాజియాబాద్ జిల్లా లోని కొంత భూభాగం వేరుచేసి హాపూర్ జిల్లాను ఏర్పాటు చేసారు.

## మూలాలు

వర్గం:ఉత్తర ప్రదేశ్ జిల్లాలు

వర్గం:2011 స్థాపితాలు
వర్గం:భారతదేశం లోని జిల్లాలు
షామ్లీ జిల్లా

thumb|కైరానాలోని నవాబ్ తలాబ్
ఉత్తర ప్రదేశ్ రాష్ట్రం లోని జిల్లాలలో **షామ్లీ జిల్లా** (హిందీ:शामली जिला) ఒకటి. 2011 సెప్టెంబరు 28న ముజఫర్ నగర్ జిల్లా నుండి కొంత భూభాగం వేరుచేసి ఈ జిల్లా రూపొందించబడ్జింది.
ముందుగా ఈ జిల్లా ప్రబుధ్ జిల్లాగా పిలువబడింది. తరువాత 2012 జూలైలో దీనికి షామ్లీ అని పేరుమార్చబడింది. ఇది ఢిల్లి నుండి దాదాపు 100 కి.మీ దూరంలో ఉంది. జిల్లా సారవంతమైన గంగా- యమునా మైదానంలో ఉంది. జిల్లా వ్యవసాయంగా సుసంపన్నమై ఉంది. జిల్లా షుగర్ మిల్లులకు ప్రసిద్ధిచెందింది.

## చరిత్ర
1857లో ఈస్టిండియా కంపెనీకి వ్యతిరేకంగా జరిగిన తిరుగుబాటుకు ఈ జిల్లా ప్రాంతం కేంద్రంగా ఉంది. అయినప్పటికీ తరువాత ఈ ప్రాంతాన్ని బ్రిటిష్ ఇండియా తిరిగి స్వాధీనం చేసుకుంది. నగరం మొదటి పానిపట్టు యుద్ధం (1526), రెండవ పానిపట్టు యుద్ధం (1556), మూడవ పానిపట్టు యుద్ధం (1761), సిక్కుల తిరుగుబాటుకు ఇది సాక్ష్యంగా ఉంది. స్వాతంత్ర్యం వచ్చిన తరువాత హరితవిప్లవానికి జిల్లా కేంద్రంగా ఉండి దేశం ఆత్మవిశ్వాసంతో అభివృద్ధి పధంలో సాగడానికి చేయూత ఇచ్చింది.
### జిల్లా రూప కల్పన
ముజఫర్ నగర్ జిల్లా నుండి కొంతభూభాగం వేరు చేసి 2011 సెప్టెంబరు న ఈ జిల్లా ప్రబుధ్ జిల్లాగా రూపొందించబడింది. ముజాఫర్‌నగర్ షామ్లి, కైరానా తాలూకాలను వేరుచేసి కొత్త జిల్లా రూపొందించబడింది. 2012 జూలైలో జిల్లాకు ఉత్తర ప్రదేశ్ ప్రభుత్వం షామ్లీ అని పేరు మార్చింది.

## భౌగోళికం
షామ్లీ జిల్లా 29.45° ఉత్తర అక్షాంశం 77.32° తూర్పు రేఖాంశంలో ఉంది. జిల్లా సముద్రమట్టానికి 248 మీటర్ల ఎత్తులో ఉంది. ఇది ఢిల్లీ నుండి 99 కి.మీ దూరం, పానిపట్టుకు 38 కి.మీ దూరంలో, మీరట్ నుండి 70 కి.మీ దూరంలో, కర్నల్ నుండి 40 కి.మీ దూరం, షహరంపూర్ నుండి 65 కి.మీ దూరంలో ఉంది. ఇది యమునా నది తూర్పు తీరంలో ఉంది. యమునా నది హర్యానా, ఉత్తర ప్రదేశ్ మధ్య సరిహద్దు ఏర్పరుస్తూ ఉంది. జిల్లా గంగా యమునా మైదానంలో ఉంది.

## [[2001]] లో గణాంకాలు

## ఆర్ధికం
జిల్లాలో వ్యవసాయ ఆధారిత పరిశ్రమలు అధికంగా ఉన్నాయి. జిల్లా ఆర్థికంగా శక్తివంతంగా ఉంది. గంగా యమునా మైదానాల మధ్య ఉన్నందున జిల్లాలో షుగర్ మిల్లులు అధికంగా ఉన్నాయి. ఢిల్లీకి సామీప్యతలో ఉన్నందున ఇది పరిశ్రమలకు అనుకూలంగా ఉంది. జిల్లాలో స్టీలు, పేపర్ మిల్లులు అధికంగా ఉన్నాయి. జిల్లా వీల్ రింస్ తయారీలో అంతర్జాతీయ గుర్తింపును కలిగి ఉంది.

## స్మారకచిహ్నాలు
జిల్లాలో పశ్చిమ ఉత్తరప్రదేశ్ రాష్ట్రంలోని ప్రముఖ ఆలయాలలో ఒకటైన హనుమాన్ తిల్లా ఉంది. దీనిని భీముడు నిర్మించాడని విశ్వసిస్తున్నారు. శ్రీకృష్ణుడు మహాభారత యుద్ధం నివారించడానికి ముందు చివరిసారిగా ఇక్కడ విశ్రమించాడని భావిస్తున్నారు. అందుకే నగరానికి తరువాత ఈ పేరు వచ్చిందని భావిస్తున్నారు. లక్ష్మణుని బ్రతికించడానికి హనుమంతుడు సంజీవని పర్వతం తీసుకుని వెళ్ళే సమయంలో ఇక్కడ విశ్రమించాడని మరి కొందరు భావిస్తున్నారు.
## వెలుపలి లింకులు

## మూలాలు

వర్గం:ఉత్తర ప్రదేశ్ జిల్లాలు

వర్గం:భారతదేశం లోని జిల్లాలు
ఉర్సులా కె.లిగూన్

ఒక యూనివర్శిటీ ప్రొఫెసర్ కి ఒక బాలల కథా రచయిత్రికి జన్మించిన **ఉర్సులా కె.లిగూన్** సహజంగానే కథా రచనపై చిన్న నాటినుండే అభిరుచి అలవడింది. ఈమె వ్రాసిన ప్రతి రచనా ఇంచుమించు ఏదో ఒక బహుమనో, సత్కారాన్నో సాధించి పెట్టింది. మీకు కథలెక్కడినుండి వస్తాయని ఎవరైనా అడిగితే ..... *సింపిల్,  దోస్తోవిస్కీని మరిచిపోతూ, సైన్ బోర్డులను తిరగ చదువుతూ...... ఆలోచిస్తా.....* అని చెపుతుంది.

## తల్లిదండ్రులు/బాల్యము
ఉర్సులా తండ్రి కాలిఫోర్నియా విశ్వవిద్యాలయం (బర్కిలి) లో ప్రముఖ ఆంత్రోపాలజిస్టు ఆల్ఫ్రెడ్ లూయీక్రోబర్. తల్లి థియొడోరా. బాలల సాహిత్య రచయిత్రి. ఈ దంపతులకు ఈమె అక్టోబరు 1929 లో అమెరికాలో జన్మించారు. విద్యావంతులైన తల్లి దండ్రుల కారణంగా.... సమాజాన్ని శాస్త్రీయ దృక్పథంతో చూడడము, సాహిత్యాభినివేశమూ ఉర్సులాకు బాల్యంనుండే అలవడ్డాయి. చిన్నప్పుడు తండ్రి వళ్ళో కూర్చొని అమెరికన్ ఆదివాసుల జీవిత పద్ధతుల గురించి చెప్పగా విన్న కబుర్లు, తల్లివ్రాసిన పిల్లల కథలు ఆమెను బాగా ప్రభవితం చేశాయి.

## విద్యాభ్యాసము
రాడ్ క్లిప్ కాలేజ్, కొలంబియా యూనివర్సిటీల్లో విద్యాభ్యాసము చేసిన ఈమె మద్య యుగాల నాటి యూరోపియన్ సాహిత్యం మీద పరిశోధన చేసింది. రచనలు చేస్తూనే మెర్సర్ యూనివర్సిటీ, యూనివర్సిటీ ఆప్ ఖడాహో, పాసిపిక్, వాషింగ్ టన్, పోర్డ్ లాండ్ స్టేట్, రీడింగ్, కాలిపోర్నియా టులాన్ విశ్వవిద్యాలయాల్లో బోధనా వృత్తిని చేపట్టింది.

## రచనా వ్యాసంగము
సైన్స్ ఫిక్షన్ అంటే రేపటి కథ. ఉర్సులా తొలి రచనలు సైన్సు ఫిక్షన్ అభిమానుల్ని మాత్రమే అకర్షించినా తన రచన *ది లెప్ట్ హాండి ఆఫ్ డార్క్ నెస్ *తో ఆమె పరిది అధిగమించి సాహిత్య విమర్శకుల మన్ననలను కూడా పొందింది.

## తన రచనలకు ప్రేరణ
అమెరికా రచయిత అయిన ఉర్సులా... తన రచనలకు ప్రేరణ... టాల్ స్టాయి, చెహోవ్, వర్జీనియా వుల్ఫ్ అంటుంది. వారి ప్రేరణతో ఈమె అనేక విలక్షణమైన రచనలు చేసింది. ఇంకా చేస్తూనే ఉంది. మీకు కథలెక్కడినుండి వస్తాయి? అని అడిగితే..... ఉర్సులా.................. *సింపిల్.... దోస్తోవ్ స్కీని మరచిపోతూ, సైన్ బోర్డులను తిరగ చదువుతూ ......  ఆలోచిస్తానని చెప్తోంది.

==ఉత్తమ రచనలు==
*ప్లానెట్ ఆప్ ఎకైస్ ల్ (1966) *సిటీ ఆప్ ఇల్యూషన్స్ * (1967) *పోర్ వేస్ టు ఫర్ గివ్ నెస్ *1997 * ది డిస్పోసెస్డ్* 1997 మొదలగునవి ఈమె వ్రాసిన వాటిలో ఉత్తమైనవిగా ఎంపికయ్యాయి. యువత కొరకు వ్రాసిన *ఎ విజర్డ్ ఆఫ్ ఎర్త్ సీ* 1968 * థె టూంబ్స్ ఒఫ్ ఆట్వాణ్' 1971,  *ధి ఫారెస్ట్ షోర్ * 1972 రచనలను విమర్శకులు ప్రశంచించారు.  
==లబించిన అవార్డులు... రివార్డులు==
ఈమె చేపట్టిన ప్రతిరచనా ఇంచుమించు ఏదో ఒక బహుమతికి లేదా ఒక సత్కారానికి ఎంపికయింది.  ఈమెకు మొత్తం అయిదు హ్యూగో అవార్డులు,  గాండాల్స్ అవార్డ్ (1979) నెబ్యూలా అవార్డులు 5 లభించాయి.  ఈ నెబ్యులా అవార్డులు సైన్స్ ఫిక్షన్ కథలకు ఇచ్చే బహుమతులు.  ఇవిగాక జూకేట్ హైడింగర్, కాఫ్కా బహుమతులు (1986) పుష్కార్డ్ ప్రైజ్ (1991) నేషనల్ బుక్ అవార్డులు కూడ ఈమెకు లభించాయి.

==మూలం==

[[ముక్తవరం పార్థసారథి|ముక్తవరం పార్థసారధి]] సంకలనం చేసి ప్రచురించిన  *ప్రపంచ రచయిత్రుల కథలు '' అనే పుస్తకము.

వర్గం:1929 జననాలు
వర్గం:2018 మరణాలు
నారా చంద్రబాబునాయుడు మూడో మంత్రివర్గం

ఆంధ్రప్రదేశ్ రాష్ట్ర పరిపాలన కొనసాగించుటకు ఏర్పడిన రాష్ట్ర కాబినెట్ చేత 2014 జూన్ 8న సంయుక్త రాష్ట్రల గవర్నర్ ఈ.ఎస్.ఎల్.నరసింహన్ ఆంధ్రప్రదేశ్ ప్రమాణ స్వీకారం చేయించారు. ముఖ్యమంత్రితో కలిపి మొత్తం 20 మంది మంత్రులు ప్రమాణం చేసారు.విభజిత ఆంధ్రప్రదేశ్ రాష్ట్రానికి మొదటి ముఖ్యమంత్రిగా నారా చంద్రబాబు నాయుడు ప్రమాణం చేసారు. ఆంధ్రప్రదేశ్ రాష్ట కాబినెట్ మంత్రుల వివరాలు ఈ క్రింద పట్టికలో చూపబడ్డాయి.

## మూలాలు

## వెలుపలి లంకెలు

మంత్రులు (2014-2019)
వర్గం:జాబితాలు
వర్గం:ఆంధ్రప్రదేశ్ మంత్రిమండళ్ళు
వర్గం:అధికారంలో లేని మంత్రిమండళ్లు
సొగసు చూడతరమా (కీర్తన)

**సొగసు చూడ తరమా** *కన్నడ గౌళ* రాగంలో త్యాగరాజు తెలుగులో వ్రాసిన కృతి. 
## సాహిత్యం

## సాధారణంగా కనిపించే తేడాలు
* పద యుగము, కర యుగము, అధరము,ఉరము, ముంగురులు, తేట - పద యుగమో, కర యుగమో, అధరమో, ఉరమో, నవ్వో, ముంగురులో, తేటో 
*  త్యాగరాజ వందనీయ - త్యాగరాజార్చిత వందనీయ
## రూపాంతరాలు
ఈ కీర్తన పదాలు ఎందరో సినీ గేయ రచయితలను ఆకర్షించాయి. 
ఈ కృతి కొన్ని సినిమాలలో యథాతథంగా కొన్ని చోట్ల రూపాంతరం చెంది కనిపిస్తుంది.
;కొన్ని రూపాంతరాలు :
* సొగసు చూడతరమా - సొగసు చూడతరమా సినిమా నుండి
* సొగసు చూడతరమా - మిస్టర్ పెళ్ళాం సినిమా నుండి
* సొగసు చూడతరమా - సైనికుడు సినిమా నుండి

## మూలాలు

## బయటి లంకెలు
*డీవీ మోహనకృష్ణ గాత్రం-యూట్యూబ్ వీడియో
*ఎం ఎల్ వసంతకుమారి గాత్రం-యూట్యూబ్ వీడియో
*బాలమురళికృష్ణ గాత్రం-యూట్యూబ్ వీడియో

## ఇవి కూడా చూడండి
* త్యాగరాజు
* కర్ణాటక సంగీతము

వర్గం:సంకీర్తనలు